Diari Oficial de la Generalitat Valenciana


Sumari del DOGV 9290, del 03-03-2022 (2022/1693)

Extracte de la Resolució de 25 de febrer de 2022, de la Presidència de la Generalitat, per la qual es convoquen les subvencions destinades a secundar, en els municipis de l'agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1693


Data del document
:   25-02-2022

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública
    * ordenació forestal
    * desforestació
    * legislació forestal
    * administració local

Extracte de la Resolució de 25 de febrer de 2022, de la Presidència de la Generalitat, per la qual es convoquen les subvencions destinades a secundar, en els municipis de l'agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals. [2022/1693]  
BDNS (identif.): 612544.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/612544)  
  
Primera. Entitats beneficiàries  
Podran ser beneficiaris de les subvencions objecte d'aquesta convocatòria, d'acord amb la base reguladora segona del Decret 28/2021, els municipis de la Comunitat Valenciana que, formant part de l'Agenda AVANT, disposen de terreny forestal en el seu terme municipal, i realitzen les activitats objecte d'aquestes subvencions.  
No podran obtindre la condició de beneficiàries de les subvencions regulades en aquest decret les entitats en les quals concórrega alguna de les circumstàncies establides en l'article 13.2 de la LGS, i en els articles 18 i concordants del RLGS.  
  
Segona. Finalitat  
Convocar, per a l'exercici 2022, ajudes per a la realització d'activitats de manteniment, recuperació i reforestació dels boscos mediterranis existents en els termes municipals dels municipis que formen part de l'agenda AVANT, així com l'adquisició de béns inventariables lligats a aquestes activitats forestals.  
  
Tercera: Bases reguladores  
Decret 28/2021, d'1 de setembre, del president de la Generalitat, es van aprovar les bases reguladores de les subvencions destinades a secundar, en els municipis de l'agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals.  
http://www.dogv.gva.es/datos/2021/09/08/pdf/  
  
Quarta. Finançament de les ajudes  
Aquestes subvencions es finançaran amb càrrec al pressupost de la Generalitat per al 2022 secció 05, servei 05, centre gestor 03, programa pressupostari 125.20, Agenda Valenciana Antidespoblament, dues línies pressupostàries: la línia S0893000 «Recuperació de boscos i millora de la gestió forestal», en el capítol IV, amb una dotació de dos-cents mil euros (200.000 €), i la línia S0894000 «Ajudes inversions en municipis de muntanya», en el capítol VII, amb una dotació de quatre-cents mil euros (400.000 €).  
  
Cinquena. Acabament de presentació de sol·licituds  
Les sol·licituds per a l'obtenció d'aquestes subvencions es presentaran de manera telemàtica a través de la seu electrònica de la Generalitat (https://sede.gva.es), accedint al procediment corresponent a aquesta convocatòria. Per a poder tramitar telemàticament la sol·licitud, s'haurà de disposar d'algun dels sistemes de signatura electrònica admesos en la seu electrònica de la Generalitat.  
El termini per a la presentació de sol·licituds serà de un mes a comptar des de l'endemà de la publicació de la present convocatòria en el Diari Oficial de la Generalitat Valenciana.  
  
Sisena. Altres dades  
D'acord amb el que es disposa en la base reguladora tercera del Decret 28/2021, la quantia màxima de la subvenció, corresponent a l'exercici 2022, per a cada entitat que resulte beneficiària, no podrà ser superior a la quantia de deu mil euros (10.000 €), respecte de les subvencions concedides a càrrec de la línia pressupostària S0893000 ni superar la quantia de vint mil euros (20.000 €) en el cas de les subvencions concedides a càrrec de la línia pressupostària S0894000.  
  
València, 25 de febrer de 2022.- La secretària autonòmica de Cohesió Territorial i Polítiques Contra el Despoblament: Elena Cebrián Calvo.